**Turnausmatkojen pelisäännöt**

**Pelaajille**

1. Huolehdin, että tarvittavat varusteet ovat mukana. Kts. erillinen muistilista lähtijöille Nimenhuuto.com:ista.
2. Kuuntelen ja noudatan valmentajani ja muiden joukkueen aikuisten antamia ohjeita sekä laivan ja hotellin järjestyssääntöjä.
3. Olen sovittuun aikaan, sovitussa paikassa turnausmatkan aikana.
4. Huolehdin omista ja joukkueen tavaroista. Kännykkä, rahat ja muut matkatavarat ovat jokaisen omalla vastuulla.
5. Huolehdin riittävästä levosta ja syön terveellisesti. Pelit vievät paljon energiaa.
6. En syö karkkia enkä juo limua turnauspäivän aikana ennen päivän viimeistä peliä. Otan tarvittaessa turnauspaikalle mukaan terveellistä välipalaa: esim. ruisleipää, vihanneksia, hedelmiä, mehukeittoa. Huolehdin juomapulloni täyttämisestä omatoimisesti. Valmentaja/huoltaja kertoo, milloin on ruokatauko.
7. Matkalla kukaan ei koskaan liiku yksin. Liikuttaessa pienemmissä porukoissa jokainen pitää huolen siitä, että pelaajista vastuussa olevat aikuiset tietävät missä liikutaan. Olen varovainen liikenteessä.
8. Muistan, että edustan koko turnausmatkan ajan kotimaatani, seuraani ja joukkuettani ja muistan käyttäytyä hyvin joka tilanteessa.
9. Laivan ja hotellin käytävillä juokseminen ja meluaminen ehdottomasti kielletty, samoin hisseillä leikkiminen.
10. Huolehdin roskat roskiin ja pidän käyttämämme tilat muutenkin siistinä ja kunnossa. Jokainen pelaaja/hänen huoltajansa vastaa aiheuttamiensa vahinkojen kustannuksista itse.
11. Pelaan reilusti ja kunnioitan vastustajia.
12. Joukkueemme on yksi joukkue matkallakin ja jokainen pelaaja pitää huolta oman itsensä lisäksi joukkuekaveristaan ja joukkuehengestä ja kaikkien viihtymisestä matkalla.
13. Muistan hyvän kännykkäkäyttäytymisen turnausmatkoilla (esim. ruokailussa).
14. Käyttäydyn kohteliaasti ja otan muut huomioon myös sosiaalisessa mediassa esim. en laita kuvia Facebook:iin ja WhatsApp viesteihin ilman kaverin lupaa enkä kirjoita keskusteluissa kavereita tai joukkuettani loukkaavia kommentteja.
15. Yritän aina parhaani!
16. Otan mukaan aimo annoksen iloista mieltä ja tsemppihenkeä!

**Vanhemmille**

1. Huolehdin, että lapseni tulee ajoissa paikalle.
2. Tarkistan, että lapsellani on oikeat varusteet.
3. Huolehdin siitä, että lapseni saa riittävästi ravintoa ja lepoa jaksaakseen.
4. Kerron ohjaajalle lapseni erityistarpeista.
5. Luotan valmentajiin ja muihin joukkueen toimihenkilöihin ja annan heille työrauhan peleissä ja harjoituksissa. En ohjaile lasta harjoituksissa tai peleissä. Annan valmentajan ohjata ja tuomarin tuomita enkä arvostele heitä lapseni kuullen. Arvostan sitä että valmentajat ja muut joukkueen toimihenkilöt käyttävät lapseni hyväksi ison osan vapaa-ajastaan. Mieltä askarruttavissa asioissa otan yhteyttä joukkueenjohtajaan tai valmentajaan rakentavassa hengessä.
6. Asetan lapselleni rajat ja huolehdin, ettei hän aiheuta ongelmia käytöksellään turnausmatkan aikana.
7. Käyttäydyn itse turnausmatkalla esimerkkiä näyttäen.
8. Turnausmatkalla läsnä olevat vanhemmat katsovat paikalla olevien pelaajien perään, mutta pelaajat ovat itse velvollisia olemaan oikeassa paikassa, oikeaan aikaa ja oikeissa varusteissa. Valmentajien tehtävä on keskittyä peleihin.
9. Valmentajat/huoltajat/jojot voivat pyytää pieniä tehtäviä turnausmatkalla mukana olevilta vanhemmilta.
10. Kannustan ja tsemppaan joukkuetta kentän laidalla.
11. Huolehdin, että lapseni tekee koulusta annetut poissaoloajan tehtävät ennen matkaa tai matkan aikana.

**Valmentajien, huoltajien ja muun joukkueenjohdon pelisäännöt**

1. Yritän parhaani valmennustyössä ja toimin omalla käytökselläni esimerkkinä lapsille.
2. Huolehdin lasten turvallisuudesta harjoituksissa ja peleissä.
3. Kohtelen kaikkia pelaajia tasavertaisesti, kannustan heitä ja annan rakentavaa ja positiivista palautetta heidän kehittymisestään.
4. Tiedotan turnausmatkaa koskevista asioista mahdollisimman ajoissa.
5. Vaadin joukkueen tapahtumissa hyvien käytöstapojen ja yhteisten pelisääntöjen noudattamista.
6. Tulen ajoissa paikalle.

Jokainen turnausmatkalle osallistuja sitoutuu huolehtimaan omalta osaltaan siitä, että matka onnistuu parhaalla mahdollisella tavalla.

Mikäli haluatte tilata lisäruokailuita, iltapaloja ym, voitte tilata ja maksaa nämä hotellin

vastaanottoon, jokainen vastaa kuitenkin ko. kulujen kustannuksista itse, ellei tilausta tehdä joukkueen johdon yhteisellä päätöksellä joukkueen ”piikkiin”.

Turnausmatkan aikana noudatetaan lakeja ja hyviä tapoja ja käyttäydytään moitteettomasti. Kaikki matkan osanottajat edustavat sekä yksilöinä että ryhmänä omaa urheiluseuraansa ja Suomea.

Energiajuomien, nuuskan, tupakan tai alkoholin ostaminen, käyttö ja hallussapito on pelaajilta kielletty.

Mikäli joku pelaaja rikkoo näitä sääntöjä, matkanjohtajat määräävät rangaistuksen. Ulkomailla aiheutetusta vahingosta vastataan sen maan lakien mukaan, missä vahinko on aiheutettu, jolloin taloudellinen vastuu saattaa kohdistua pelaajan huoltajiin. Vakavaa häiriötä aiheuttanut ja törkeästi sääntöjä rikkonut pelaaja voidaan lähettää välittömästi kotiin, jolloin hänen huoltajansa vastaavat ennen aikaisen paluumatkan kustannuksista sekä pelaajan että mahdollisen saattajan osalta.

Matkan valvojilla on oikeus tarkistaa matkatavarat, huoneet ja/tai esimerkiksi pelaajien taskut kiellettyjen aineiden tai tavaroiden varalta milloin vain erikseen perustelematta sekä oikeus takavarikoida kielletyt aineet ja/tai tavarat mikäli sellaisia löytyy.

Joukkueenjohto on oikeutettu tekemään sääntöihin ja matkaohjelmaan aiheelliseksi katsomiaan muutoksia kulloisenkin tilanteen edellyttämällä tavalla.

Matkan aikana pelaajilla ei ole matkavakuutusta urheiluseuran tai joukkueen puolesta. Koska joukkueelle on hankittu Suomen salibandyliitosta kansainvälinen ottelulupa xxxx-turnaukseen osallistumista koskien, SSBL lisenssin normaali vakuutus on voimassa myös ulkomailla pelitapahtumissa, mikäli pelaaja on lunastanut vakuutuksellisen lisenssin kuluvalle kaudelle. Muun vakuutusturvan järjestäminen jää kunkin perheen omalle vastuulle (esim. matkatavara- ja matka- ja vastuuvakuutus, joka kattaa myös sairastumisesta aiheutuvat kulut).

Sitoudumme noudattamaan näitä sääntöjä

Pelaaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltaja/huoltajat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltajan puhelinnumero turnausmatkan aikana (puhelinnumerot, joista tavoittaa 24h):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_